USA advarer mot bakkeoffensiv i Gaza
- Ingen ønsker å se en bakkeinvasjon, det vil sette flere sivile i fare, sa talsmann i Det hvite hus, Josh Earnest, mandag. Det hvite hus kritiserte imidlertid ikke de sivile drapene på Gazastripen så langt, men trakk fram Israels rett til å forsvare seg. - Hamas må slutte å sende raketter som setter den israelske befolkningen i fare. På samme måte er USA svært bekymret for sikkerheten til den palestinske sivilbefolkningen, sa talsmannen. Det er første gang Det hvite hus spesifikt har advart mot en israelsk invasjon av Gaza, selv om utenriksminister John Kerry tidligere har gjort det klart at USA er imot en videre eskalering av konflikten.
En israelsk bakkeinvasjon i Gaza vil kun sette enda flere sivile liv i fare, mener Det hvite hus.